English: I was going to concentrate my remarks on quality and energy efficiency. Earlier this year, I visited Swansea University's SPECIFIC Innovation and Knowledge Centre, where I saw the UK's first energy-positive classroom, which demonstrates how buildings can be designed to be energy generators or home power stations. The classroom has got an integrated solar roof and battery storage, with solar heat collection on south-facing walls. It's only been there for six months, but during that time it has generated more energy than it has consumed. In the previous Assembly, I was pleased to visit, with other Members here, SOLCER house on Stormy Down, which I think was the first of its kind in Wales and cost £125,000 to build. I was extremely impressed by that and then even more impressed on visiting SPECIFIC in Swansea a few weeks ago. I think there is a lot of this new, innovative way of building around, and there are pockets of very good design. Jenny Rathbone mentioned some of them in her contribution and has mentioned what Cardiff council is doing. When I was in Swansea University, they were telling me about this concept of being the powerhouse that is being designed into a new development in Neath by a housing association - Pobl, I believe. This development features solar roofs, shared battery storage, the potential for electric vehicle charging - because, obviously, in addressing the carbon issue, we've got to do something more about electric cars - water heating from a solar heat collector on south-facing walls, and waste heat being captured and recycled within the building, and all these combined technologies will also help to keep bills down, because these types of buildings as power stations are potentially able to cut fuel bills for households by £600 a year and reduce energy consumption by 60 per cent. So, what can we do in Wales to ensure that we build these types of innovative technologies into new homes and, in particular, into affordable homes? Now, a few weeks ago, I met with one of the big private house builders who are building 2,200 homes in my constituency, and 30 per cent of them will be affordable homes, and we had a good discussion about community benefits that they will bring to the area - you know, cycle tracks, and bus tickets for people, and all those sorts of things - but they are not introducing any of this energy-generating technology, and they're building, you know, 2,200 homes, and it's part of a much bigger development, because the population in Cardiff is growing and we've got 8,000 people on the housing list, so we need these new homes. But I find it so dispiriting that there's going to be this widescale housing development where we ought to have this new technology built into every single one. Think what a difference that would make to the people who are going to live there - as I say, 30 per cent of them are planned to be affordable - think how it would help with their bills and how it would save the future - you know, the future generations. It would fit into all our policies, but all these houses are now going to be built in Cardiff, and my guess is that it's happening with all the big housing developers, that there's not any of this new technology being built in. So, I wanted to ask the Minister, really, what we could do about this. What can we do to persuade the private house builders? They're the big private house builders. What can we do to persuade them to think of the future? And I would reinforce what Jenny Rathbone said about the building regulations. Obviously, we can influence them by means of changing the building regulations back to what was abolished. So, I wondered if the Minister could tell us whether there are any plans to look at the building regulations and what we can do to try to build for the future.
Welsh: Roeddwn i'n mynd i ganolbwyntio fy sylwadau ar ansawdd ac effeithlonrwydd ynni. Yn gynharach eleni, es i i ymweld â Chanolfan Arloesi a Gwybodaeth SPECIFIC Prifysgol Abertawe, lle y gwelais ystafell ddosbarth effeithlon o ran ynni gyntaf y DU, sy'n dangos sut y gellir dylunio adeiladau i fod yn gynhyrchwyr ynni neu'n orsafoedd pŵer yn y cartref. Mae gan yr ystafell ddosbarth do solar integredig a storfa fatri, ac mae'r waliau sy'n wynebu'r de yn casglu ynni solar. Dim ond ers chwe mis y mae hi wedi bod yno, ond yn ystod y cyfnod hwnnw mae hi wedi cynhyrchu mwy o ynni nag y mae hi wedi ei ddefnyddio. Yn y Cynulliad blaenorol, roeddwn i'n falch o ymweld, gydag Aelodau eraill yn y fan yma, â Thŷ SOLCER ar Stormy Down, y cyntaf o'i fath yng Nghymru, rwy'n credu, a gostiodd £125,000 i'w adeiladu. Gwnaeth hwnnw argraff fawr arnaf i a gwnaethpwyd argraff hyd yn oed fwy arnaf i ar ôl ymweld â SPECIFIC yn Abertawe ychydig o wythnosau yn ôl. Rwy'n credu bod llawer o'r dulliau newydd, arloesol hyn o adeiladu yn digwydd, a cheir pocedi o ddylunio da iawn. Fe wnaeth Jenny Rathbone sôn am rai ohonynt yn ei chyfraniad hi ac mae hi wedi sôn am yr hyn y mae Cyngor Caerdydd yn ei wneud. Pan oeddwn i ym Mhrifysgol Abertawe, roedden nhw'n dweud wrthyf i fod y cysyniad hwn o fod yn bwerdy yn cael ei ddylunio i mewn i ddatblygiad newydd yng Nghastell-nedd gan gymdeithas dai - Pobl, rwy'n credu. Mae'r datblygiad hwn yn cynnwys toeon solar, rhannu storfa fatri, y potensial i drydanu cerbydau trydan - oherwydd, yn amlwg, wrth fynd i'r afael â'r broblem carbon, mae'n rhaid i ni wneud mwy am geir trydan - gwresogi dŵr gan gasglwr gwres solar ar waliau sy'n wynebu'r de, a gwres gwastraff yn cael ei ddal a'i ailgylchu yn yr adeilad, a bydd yr holl dechnolegau cyfunol hyn hefyd yn helpu i gadw biliau yn isel, gan fod y mathau hyn o adeiladau fel gorsafoedd pŵer yn gallu gostwng biliau tanwydd aelwydydd cymaint â £600 y flwyddyn a lleihau'r defnydd o ynni cymaint â 60 y cant. Felly, beth allwn ni ei wneud yng Nghymru i sicrhau ein bod yn adeiladu'r mathau hyn o dechnolegau arloesol mewn cartrefi newydd ac, yn benodol, mewn cartrefi fforddiadwy? Nawr, ychydig o wythnosau yn ôl, fe wnes i gwrdd ag un o'r adeiladwyr tai preifat mawr sy'n adeiladu 2,200 o gartrefi yn fy etholaeth i, a bydd 30 y cant ohonyn nhw'n gartrefi fforddiadwy, a chawsom drafodaeth dda ynglŷn â'r manteision cymunedol a fydd yn dod i'r ardal yn sgil hynny - wyddoch chi, llwybrau beicio, a thocynnau bws i bobl, a'r mathau hynny o bethau - ond dydyn nhw ddim yn cyflwyno dim o'r dechnoleg cynhyrchu ynni yma, ac maen nhw'n adeiladu, wyddoch chi, 2,200 o gartrefi, ac mae'n rhan o ddatblygiad mwy o lawer, gan fod y boblogaeth yng Nghaerdydd yn tyfu ac mae gennym ni 8,000 o bobl ar y rhestr dai, felly mae angen y cartrefi newydd hyn arnom ni. Ond mae'n torri fy nghalon i braidd i weld y datblygiad tai eang hwn, lle y dylem ni fod â'r dechnoleg newydd hon wedi'i chynnwys ym mhob un. Meddyliwch cymaint o wahaniaeth y byddai hynny'n ei wneud i'r bobl sy'n mynd i fyw yno - fel yr wyf yn ei ddweud, mae 30 y cant ohonyn nhw wedi'u cynllunio i fod yn dai fforddiadwy - meddyliwch sut y byddai'n helpu pobl â'u biliau a sut y byddai'n arbed arian yn y dyfodol - wyddoch chi, i genedlaethau'r dyfodol. Byddai'n cyd-fynd â'n holl bolisïau, ond mae'r holl dai hyn yn mynd i gael eu hadeiladu yng Nghaerdydd nawr, a byddwn i'n tybio bod hyn yn digwydd â'r holl ddatblygwyr tai mawr, nad oes dim o'r dechnoleg newydd hon yn cael ei chynnwys ynddynt. Felly, roeddwn i eisiau gofyn i'r Gweinidog, mewn gwirionedd, beth y gallem ni ei wneud am hyn. Beth y gallwn ni ei wneud i ddwyn perswâd ar adeiladwyr tai preifat? Yr adeiladwyr tai preifat mawr. Beth y gallwn ni ei wneud i'w darbwyllo i feddwl am y dyfodol? A byddwn i'n ategu'r hyn a ddywedodd Jenny Rathbone am y rheoliadau adeiladu. Yn amlwg, gallwn ni ddylanwadu arnyn nhw drwy newid y rheoliadau adeiladu yn ôl i'r hyn a gafodd ei ddiddymu. Felly, tybed a allai'r Gweinidog ddweud wrthym ni a oes unrhyw gynlluniau i edrych ar y rheoliadau adeiladu a'r hyn y gallwn ni ei wneud i geisio adeiladu ar gyfer y dyfodol.